Tällä viikolla on ollut kaikenlaista tekemistä, joka ei sinänsä liity bloggailuun mitenkään. Kuten tenttiin lukeminen. Lukemisen jälkeen on inspiraatio kovin hukassa, joten tarraudun jälleen turvaväriin ja viime kesän oudokeista tämän kevään suosikeiksi singahtaneisiin sandaaleihin.
Sorruin napapaitaan. Tai sorruin ja sorruin, ihan tarkoituksellahan sen miesten t-paidasta pätkäisin. Tällä hetkellä se on käytössä American Apparelin läpinäkyvän paidan kanssa vielä ihan lämpösyistä. Toisaalta, johan asiaa on täältä asti kypsytelty, joten tulen vähän jälkijunassa. Huomenna lupaan - itsellenikin - pukea jotain vähän värikkäämpää, johan tätä synkistelyä on nähty! Siis myös ilmeiden osalta ;)